Virtuelna šetnja po Lođu
Taj grad pobedio je na međunarodnom konkursu za uvođenje u kartografski servis internetske kompanije Gugl
Žuti znak Guglovog servisa "Street View" već je poznat u Lođu. Veću pažnju privlači specijalno vozilo sa kamerama koje snimaju 360 stepeni u krug. Čuvena Pjotrkovska ulica neće biti lak zadatak jer je to jedna od najdužih poslovnih ulica u Evropi - gotovo 5 kilometara. Na lokacijama kojima je nemoguće prići kolima snimatelji Gugla koriste tricikl opremljen kamerama. Gradonačelnica Lođa, Hana Zdanovska, želela je da ga proba. , kaže Hana Zdanovska. Kamere na triciklu snimaju 18 slika u sekundi, od kojih se u kompjuteru rekonstruišu panoramske mape ulica. Gugl sada koristi kamere takozvane četvrte generacije, koje snimaju u približno visokoj rezoluciji. Specijalnom tehnologijom lica prolaznika i registarske tablice se zamagljuju. Inače, mape u servisu "Pogled s ulice" pokrivaju gradove u već 27 zemalja. Kompanija Gugl želi da snimi ulice u Poljskoj pre početka Evropskog fudbalskog šampionata, iduće godine.